Kragujevac,

10.08.2023.

**SAOPŠTENJE ZA MEDIJE**

**SPOLjNOTRGOVINSKA RAZMENA PRIVREDE ŠUMADIJSKOG I POMORAVSKOG UPRAVNOG OKRUGA U PERIODU I-VI 2023. GODINE**

Ukupna spoljnotrgovinska razmena privrede **Šumadijskog i Pomoravskog upravnog okruga** **u prvih šest meseci 2023.** godine iznosila je око 1,63 milijardе evra. Izvoz je ostvaren u vrednosti od око 960 miliona evra. Privreda Šumadijskog i Pomoravskog upravnog okruga u periodu I-VI 2023. godine je ostvarila rast izvoza od 5,1 % uz ostvaren spoljnotrgovinski suficit u iznosu od око 291 miliona evra.

Kako je naglasio Predrag Lučić, direktor Regionalne privredne komore Šumadijskog i Pomoravskog upravnog okruga, iznos spoljnotrgovinskog suficita privrede Šumadijskog i Pomoravskog upravnog okruga u prvoj polovini ove godine je rekordan, a može se očekivati i dalji značajan rast izvoza i spoljnotrgovinskog suficita sa inteziviranjem proizvodnje u sektoru automobilske industrije u Kragujevcu naredne godine.

Glavni izvozni proizvodi privrede Šumadijskog i Pomoravskog upravnog okrugau periodu I-VI 2023. godine su bili: setovi provodnika i kablovi; tramvaji; integrisana elektronska kola; cevi i creva od plastičnih masa; delovi, pribor za motorna vozila; nameštaj i delovi; delovi šinskih vozila...

U prvih šest meseci 2023. godine privreda Šumadijskog i Pomoravskog upravnog okruga najviše је izvozila na tržišta: Nemačke; Slovačke; Italije; Mađarske; Poljske;Češke… Najveći uvoz ostvaren je iz Nemačke; Italije; Republike Koreje; Kine…